༄༅། །རྗེ་བཙུན་བླ་མ་དམ་པ་དཀོན་མཆོག་
རྒྱལ་མཚན་དཔལ་བཟང་པོའི་རྣམ་པར་
ཐར་པ་ངོ་མཚར་ཕྲེང་བ་བཞུགས༎
བཙུན་པ་བློ་གྲོས་རྒྱལ་མཚན།
1



༅། །ཨོཾ་སྭ་སྟི་སིདྡྷ། རྗེ་བཙུན་བླ་མ་དམ་པ་རྡོ་རྗེ་འཆང་ཆེན་པོ་དང་དབྱེར་མ་་་
མཆིས་པའི་ཞབས་ཀྱི་པདྨོ་དྲི་མ་མེད་པ་ལ་གུས་པས་ཕྱག་འཚལ་ལོ། །མཐའ་ཡས་སྲིད་་་
།རྒྱལ་བའི་རྒྱལྭ་
གསུམ་འགྲོ་བའི་གཉེན་གཅིག་དཀཱོན་མཆོག་གསུམ་དངོས་ཆོས་ཀྱི་རྗེ།
ཚབ་ཆོས་ཀྱི་རྒྱལ་པོ་གང་གི་མཚན་ཙམ་ཐོས་པས་ཀྱང༌། །རྣམ་གྲོལ་དཔ༵ལ་ཡང་བདེ་་་་་
བླག་སྩོལ་ན་དཔལ་གཞན་སྨོས་ཀྱང་ཅི་ཞིག་འཚལ། །དེ་སླད་མཚུངས་མེད་བཟང་པོའི་་་
ཞབས་ལ་ཟོལ་མེད་ཡིད་ཀྱིས་ཕྱག་འཚལ་ལོ། །མི་ཟད་ཡོན་ཏན་ཀུན་གྱི་མཛོད་མངའ་་་་
རྒྱལ་བ་རྒྱལ་སྲས་དགྲ་རྒྱལ་སོགས། །ཐུགས་རྗེ་ཆེ་མངའ་ཐུགས་རྗེར་ལྡན་པ་དེ་དག་་་་་་
ཀུན་གྱི་ཐུགས་རྗེ་ཡིས། །བགྲང་ཡས་འགྲོ་ལ་ཕན་བདེ་བསྐྲུན་སླད་སྤྲུལ་པ་ལས་ཀྱང་་་་་་
ཆེར་སྤྲུལ་པ། །བླ་མེད་བླ་མ་དམ་པའི་མཛད་པ་ངོ་མཚར་ཕྲེང་བ་འདིར་བྲི་བྱ། །གང་་་
གི་རྣམ་ཐར་མ་ལུས་པ་ནི་ནམ་མཁའི་ཁམས་ལྟར་ཕ་མཐའ་ཡས། །དེ་ཕྱིར་བདག་ལྟས་་་་
གྲངས་མེད་ལྕེ་ཡིས་བསྐལ་པར་བརྗོད་ཀྱང་ལང་མ་ཡིན། །དེ་ལྟ་མོད་ཀྱི་སྐྱེས་ཆེན་་་་་
མཆོག་གི་ཡོན་ཏན་ཆ་ཙམ་བརྗོད་པས་ཀྱང༌། །རྒྱ་ཆེན་དགེ་བ་འཕེལ་ཞེས་གསུང་རབ་་་་་
ལས་འབྱུང་བྲིས་པ་འདི་ལ་སྐྱོན་ཡོད་མིན། །འདིར་བདག་ཅག་གི་འདྲེན་པ་དམ་པ་ལྷ་་་་་
དང་བཅས་པའི་འཇིག་རྟེན་ཀུན་གྱི་སྐྱབས་གནས། གདན་གསུམ་ཚང་བའི་ཀྱིལ་་་་
འཁོར་གྱི་མངའ་བདག །དྲུག་པ་རྡོ་རྗེ་འཆང་ཆེན་པོ་དང་དབྱེར་མ་མཆིས་པ། ་་་་་
བཙུན་དམ་པ་དཀོན་མཆོག་རྒྱལ་མཚན་དཔལ་བཟང་པོ་ཞེས་མཚན་ཡོངས་སུ་གྲགས་པ་་་་་
འདི་ནི་ཐོག་མ་མེད་པའི་དུས་ནས་ངེས་པ་ལྔ་ལྡན་གྱི་ཚུལ་གྱིས་གྲོལ་བ་བརྙེས་སུ་ཟིན་མོད།
འོན་ཀྱང་གདུལ་བྱའི་ཁམས་སྣ་ཚོགས་པ་རྗེས་སུ་གཟུང་བའི་ཕྱིར་མཛད་པ་དུ་མར་སྤྲུལ་པ་་
ལས༑ ཞིང་འདིར་སྐལ་བ་མཉམ་པའི་གདུལ་བྱ་རྣམས་ལ་ཐུན་མོང་དུ་སྣང་བའི་ཚུལ་་་་་
མདོ་ཙམ་ཞིག་བརྗོད་ན། སྐུ་སྐྱེ་བ་བཞེས་ཤིང་རབ་ཏུ་བྱུང་བའི་ཚུལ། ལུང་དང་་་་་
རྟོགས་པའི་ཡོན་ཏན་ཇི་ལྟར་མངའ་བ། མཛད་པ་ཕྲིན་ལས་ཀྱིས་བསྟན་པ་དང་སེམས་་་་
ཅན་གྱི་དོན་ཇི་ལྟར་མཛད་པ། སྐུ་ཚེའི་མཐར་ངོ་མཚར་བའི་མཛད་པ་བསྟན་པའི་ཚུལ་་་་
ལོ༑ །དེ་ལ་དང་པོ་ནི། འདི་ལྟར་ཐོས་ཏེ། བོད་ཆོལ་ཁ་གསུམ་ལས་བར་གྱི་སའི་་་་་
ཆ༑ དབུས་གཙང་རུ་བཞིར་གྲགས་པའི་གཡས་རུ་བྱང་གི་ཆ། མཁས་གྲུབ་དུ་མ་་་་་་་
3

འབྱོན་པའི་གནས་མུས་སྟོད་སྟག་མོ་གླིང་སྐྱ་ཞེས་བྱ་བར་ཡབ་དཀོན་མཆོག་བཟང་པོ་དང༌།
ཡུམ་ནམ་མཁའ་སྐྱོང་གཉིས་ཀྱི་སྲས་སུ་ས་ཕོ་འབྲུག་ལ་སྐུ་འཁྲུངས་པའི་ཚུལ་བསྟན་ཏེ།
མཚན་ཡང་དཀོན་མཆོག་དར་ཞེས་བྱ་བར་བཏགས། རུས་སྡོང་དང་རིགས་ཞང་སྟེ་བོད་་་
རྒྱལ་པོའི་སྐུ་ཞང་གི་རིགས་སོ། །དེའང་ཆུང་ངུའི་དུས་ཉིད་ནས་སྐུ་ཚེ་སྔ་མར་གོམས་པའི་
སྟོབས་ཀྱིས་ཆོས་བརྒྱད་ལ་ཞེན་པ་མེད་པར་འཇིག་རྟེན་གྱི་བྱ་བ་དང་འཁོར་བ་མཐའ་མེད་་་
དུ་གཟིགས་ཤིང་སྤྱོད་ཚུལ་ཐམས་ཅད་ཀྱང་ཆོས་ཀྱི་སྤྱོད་ཚུལ་ཁོ་ནར་མཛད། དགུང་ལོ་་་་
གཉིས་གསུམ་བཞེས་པ་ན་ཡུམ་གྱི་རུམ་དུ་གཟིམས་པའི་དུས་སུ་སྣང་བ་བདེན་མེད་དུ་་་་
རྟོགས་པའི་ཏིང་ངེ་འཛིན་བཟང་པོ་རང་ཤུགས་སུ་སྐྱེ་བ་དང༌། མངོན་པར་ཤེས་པའང་དུ་་
མ་གསུང༌། དེ་ནས་བསྐྱེད་བསྲིངས་ཏེ་དགུང་ལོ་དགུ་བཞེས་པ་ན་མཁན་ཆེན་དབང་འོད་
བཟང་པོ་དང་། སློབ་དཔོན་དཔལ་འོད་པ་ལ་དགེ་ཚུལ་གྱི་སྡོམ་པ་ནོས་ཏེ་བསྟན་པའི་
སྒོར་རབ་ཏུ་བྱུང་བར་མཛད་ནས་མཚན་དཀོན་མཆོག་རྒྱལ་མཚན་དཔལ་བཟང་པོ་ཞེས་བྱ་་་
བར་བཏགས་སོ། །གཉིས་པ་ལ། ལུང་གི་ཡོན་ཏན་དང༌། རྟོགས་པའི་ཡོན་ཏན་ཇི་་
ལྟར་མངའ་བའི་ཚུལ་གཉིས་ཀྱི། དང་པོ་ལ། སྤྱིར་གསན་སྦྱོང་མཛད་པའི་ཚུལ་དང༌།
ཁྱད་པར་གསུང་ངག་རིན་པོ་ཆེ་གསན་པའི་ཚུལ་གཉིས་ཀྱི། དང་པོ་ནི། དེ་ལྟར་ཚུལ་་་
ཁྲིམས་རྣམ་པར་དག་པས་གཞི་བཟུང་ནས་ཐོས་པ་རྒྱ་མཚོའི་ཕ་རོལ་དུ་སོན་པར་མཛད་དེ།
ཐོག་མར་དགུང་ལོ་བཅུ་བཞི་བཞེས་པའི་ཚེ་མཁན་པོ་བྱང་སེང་བ་སྐུ་མཆེད་ཀྱི་དྲུང་དུ་ཕར་་་
ཕྱིན་དང་སྤྱོད་འཇུག་ལ་ཐུགས་སྦྱོང་མཛད། བླ་མ་ནམ་ཆོས་པ་ལ་དུས་འཁོར་ཡོངས་་་་་་་
རྫོགས་དང་འཇིགས་བྱེད་ཀྱི་དབང་སོགས་མང་དུ་གསན། བཅོ་བརྒྱད་པ་ལ་གླེ་ལུང་་་་་
དགོན་པར་བཤད་སྟོན་རྒྱ་ཆེན་པོ་མཛད། ཉི་ཤུ་བཞེས་པའི་ཚེ་མུས་ཆེན་ནམ་མཁའི་རྣལ་
འབྱོར་པ་ལ་གཅོད་ཁྲིད་ཞུས་པའི་ཚེ་ཐུགས་དམ་གཟིགས་སྣང་མང་པོ་དང༌། བྱམས་་་་་་་
སྙིང་རྗེ་ཚད་མེད་པ་ཐུགས་རྒྱུད་ལ་འཁྲུངས། དེ་ཉིད་ལས་སྐྱེ་མེད་དོ་པ་ནས་བརྒྱུད་པ་་་་་
སོགས་མ་གཅིག་གི་ཆོས་སྐོར་མ་ལུས་པ་གསན། ཉེར་གཅིག་བཞེས་པའི་ཚེ་ངམ་རིང་དུ་་
ཕེབ་སྟེ་ཕར་ཚད་ལ་ཐུགས་སྦྱོང་མཛད་པས་ཚིག་དོན་མ་ལུས་པ་མཐའ་དག་ཐུགས་སུ་ཆུད་་་
དེ་གྲྭ་སྐོར་ཡང་མཛད། ཉེར་བཞི་པ་ལ་མཁས་མཆོག་ཐུགས་རྗེ་དཔལ་བའི་དྲུང་དུ་ལོ་་་་་་
4

གཅིག་ཙམ་བཞུགས་ནས་ལུང་རིགས་ལ་ལེགས་པར་སྦྱངས་པས་རིགས་པའི་དབང་ཕྱུག་་་་་
ཆེན་པོར་གྱུར་ཏེ་ཕས་ཀྱི་རྒོལ་བ་གང་ལའང་མི་འཇིགས་པའི་སྤོབས་པ་ཐོབ། དེ་ནས་་་་་་
དཔལ་ལྡན་ས་སྐྱའི་ཆོས་གྲྭ་ཆེན་པོར་གྲྭ་སྐོར་མཛད་དེ། ཐམས་ཅད་དུ་མཁས་པའི་
གྲགས་པས་ཁྱབ་པར་གྱུར་ཏོ། །དགུང་ལོ་ཉེར་ལྔ་པའི་ཚེ་ཆོས་རྗེ་གཡག་པ་ཤེལ་དཀར་་་
དུ་བྱོན་པ་དང་མཇལ་ཏེ་དེར་ཕར་ཕྱིན་གྱི་བཤད་པ། དབུ་མ་ལུགས་ཀྱི་སེམས་བསྐྱེད་་་་་
སོགས་མང་དུ་གསན། ཉེར་དྲུག་པ་ལ་མདོག་གི་ཚྭས་སྣ་ཞེས་བྱ་བའི་གཙུག་ལག་ཁང་དུ་
སེམས་དཔའ་ཆེན་པོ་གཞོན་ནུ་རྒྱལ་མཆོག་པ་དང་མཇལ། ཕྱག་ཕྱིར་འབྲངས། ལུང་་
རིགས་ལ་ཐུགས་སྦྱོང་མཛད། ཉེར་བདུན་བཞེས་པའི་ཚེ་མུས་སུ་བྱོན་ཏེ་གྲུབ་ཆེན་ནམ་་་་
མཁའ་པ་ལ་ནཱ་རོ་དང༌། ནཻ་གུའི་ཆོས་སྐོར་ཡོངས་སུ་རྫོགས་པར་གསན། ཐུགས་་་་་
ཉམས་བཞེས་པས་སོ་སོའི་རྟགས་རྣམས་ཐུགས་རྒྱུད་ལ་ཡོངས་སུ་རྫོགས་པར་འཁྲུངས།
གཞན་ཡང་དེ་ཉིད་ལས་ཕྱག་ཆེན་དོན་ཁྲིད་ལ་སོགས་པ་ཕྱག་རྒྱ་ཆེན་པོའི་སྐོར་དང༌།
ཡང་དགོན་པ་ནས་བརྒྱུད་པའི་རི་ཆོས་ཡོན་ཏན་ཀུན་འབྱུང་སོགས་དང༌། བློ་སྦྱོང་རྩེ་མོ་་་་
གཉིས་པ་ལ་སོགས་པའི་བློ་སྦྱོང་གི་སྐོར་འགའ་ཞིག་དང༌། ཞི་བྱེད་ཀཾ་ལུགས་སོགས་ཞི་་་
བྱེད་སྐོར་ཚང་མ་གསན། གཞན་ཡང་བདེ་མཆོག་འཇིགས་བྱེད་ལ་སོགས་པའི་དབང་་་་
ཡང་མང་དུ་གསན་པར་མཛད་དོ། །ཉེར་བརྒྱད་བཞེས་པའི་དུས་སླར་ཡང་ཆོས་རྗེ་རྒྱལ་་་
མཆོག་པའི་ཕྱག་ཕྱིར་བྱོན་ཏེ་སོ་གཅིག་པའི་བར་དུ་འབྲལ་བ་མེད་པར་བསྟེན། ཕར་་་་་
ཚད༑ དབུ་མ། མངོན་པ་ཀུན་ལས་བཏུས། འདུལ་བ་མདོ་རྩ་ལ་སོགས་པ་ཕ་རོལ་
ཏུ་ཕྱིན་པའི་གཞུང་ལུགས་ཐམས་ཅད་ཐུགས་སུ་ཆུད་པར་མཛད། ཁྱད་པར་དགུང་ལོ་་་་་་
སུམ་ཅུ་པ་ལ་དངུལ་ཆུ་ཆོས་རྫོང་དུ་གསེར་གླིང་པ་ལས་བརྒྱུད་པའི་ཐེག་ཆེན་བློ་སྦྱོང་ཉམས་
ཁྲིད་དུ་ཞུས་ནས་བསྒོམས་པས་བྱང་ཆུབ་ཀྱི་སེམས་གཉིས་ཀྱི་རྟོགས་པ་ཁྱད་པར་ཅན་
ཐུགས་རྒྱུད་ལ་འཁྲུངས། སོ་གཉིས་པ་ལ་ཀུན་མཁྱེན་རོང་པོ་ངམ་རིང་དུ་ཕེབ་པ་དང་་་་་
མཇལ་ཏེ་ཕར་ཚད། མི་གཡོ་བའི་རྗེས་གནང་སོགས་མང་དུ་གསན། སོ་བཞི་བཞེས་་་
པའི་ཚེ་བཀའ་ལྔ་པ་དཔལ་འབྱོར་ཤེས་རབ་ལ་རྟེན་འབྲེལ་སྙིང་པོའི་ཁྲིད་དང༌། དབུ་མ་་་
འཇུག་པའི་བཤད་པ་སོགས་གསན། དེའི་ལོ་སློབ་དཔོན་སངས་བློ་བ་གླེ་ལུང་མཁན་་་་་་
5

པོར་བསྐོས། ཁོང་ན་རེ། ཁྱེད་ངེད་ཀྱི་ངམ་རིང་གི་གྲྭ་ཚང་དུ་སློབ་གཉེར་བྱེད་དགོས།
ངེད་ཀྱི་དབོན་པོ་སོགས་གྲྭ་པ་མང་ལ་བཟང་བ་ཡོད་གསུངས་ཀྱང༌། ཚེ་འདིའི་ཆེ་ཐབས་་་
ལ་ཐུགས་བཞེད་མེད་པའི་སྟོབས་ཀྱིས་དེ་ལྟར་མི་འོང་། མི་ཆེ་བ་འཁོར་ལོས་སྒྱུར་རྒྱལ་་་་
གྱི་བུ་དང༌། ནོར་ཕྱུག་པ་རྣམ་ཐོས་ཀྱི་བུ་ཡིན་ཀྱང་ཞེ་འདོད་མེད་ཞུས་ཀྱང༌། ཁོང་ན་་་་་
རེ༑ དེ་ཙམ་ཡིན་ན་ཇོ་ནང་ངམ། ཞྭ་ལུ་རུ་གསང་སྔགས་རྒྱ་ཆེན་ཞིག་ཞུ་རུ་སོང་སྐད།
དགུང་ལོ་སོ་ལྔ་པ་ལ་དབུས་ཀྱི་ལྷ་སར་བྱོན། བསྐོར་བ་འབུམ་ཐེར་སོང༌། གསག་་་་་་
སྦྱང་གི་རྣལ་འབྱོར་མང་དུ་མཛད། ཡ་རེས་ཉང་སྟོད་ཕྱོགས་སུ་ཕེབ་སྟེ། མཁས་བཙུན་
ཀུན་གྱི་གཙུག་རྒྱན་གངས་ཅན་ཀུན་དགའ་དཔལ་གྱི་དྲུང་དུ་མཁན་པོ་ཞུས། སློབ་དཔོན་
ཆེན་པོ་དོན་གྲུབ་རིན་ཆེན་དང༌། ཆོས་རྗེ་རྒྱལ་ཚབ་པ་དཔོན་སློབ་གཉིས་ཀྱིས་ལས་་་་
གསང་གི་སློབ་དཔོན། ཆོས་རྗེ་རྒྱལ་མཆོག་པས་གྲིབ་ཚོད་པ་མཛད་དེ། དེ་ལ་སོགས་་
པ་དད་པའི་དགེ་འདུན་ཉི་ཤུ་རྩ་གསུམ་གྱི་དབུས་སུ་བསྙེན་པར་རྫོགས་པར་མཛད་དོ། །
གཞན་ཡང་ཐེག་ཆེན་ཆོས་ཀྱི་རྒྱལ་པོ་རིན་པོ་ཆེ། བདག་ཆེན་གཞི་ཐོག་པ་བློ་གྲོས་རྒྱལ་་་་
མཚན༑ ལམ་འབྲས་པ་བློ་བཟང་། འཇམ་དབྱངས་རིན་རྒྱལ་བ། བཀའ་བཞི་པ་་་་
དཔལ་ལྡན་སེང་གེ །གནས་རྙིང་པ་རིན་རྒྱལ། ཧོར་བཀའ་བཞི་སེང་གེ་རྒྱལ་མཚན།
མཁན་ཆེན་བསྟན་བཟང་པ། བླ་མ་ཀུན་བློ་པ། མཁན་ཆེན་བསྟན་རྒྱལ་བ། དེ་ལ་་་
སོགས་པ་མཁས་པ་དང་གྲུབ་པ་བརྙེས་པའི་སྐྱེས་བུ་ཁྱད་པར་ཅན་མང་དུ་བསྟེན་ཏེ་དབང་་་་
ལུང་༑ མན་ངག་སོགས་ལེགས་པར་གསན་པ་ནི་འདིར་བྲི་བར་ག་ལ་ནུས་པས་གསན་་
ཡིག་ནང་དུ་བལྟ་བར་བྱ་ཞིང༌། མདོར་ན་གསན་པ་དེ་དག་ཀྱང་མིང་རྐྱང་ཙམ་དུ་ལུས་པ་་
མ་ཡིན་པར་སྒྲོ་འདོགས་གཅོད་དེ་མཐར་ཕྱིན་པར་མཛད་པ་ཡིན་ནོ། །གཉིས་པ་ཁྱད་་་་་
པར་གསུང་ངག་རིན་པོ་ཆེ་གསན་པའི་ཚུལ་ནི། སྐྱེས་བུ་དམ་པ་རྣམས་ནི་དགེ་བའི་
བཤེས་གཉེན་རྒྱ་མཚོ་ལྟ་བུ་བསྟེན་ཀྱང་ངོམ་པ་མེད་པར་གདམས་པ་དང་རྗེས་སུ་གདམས་་་
པ་ཕྱིན་ཅི་མ་ལོག་པར་སྟོན་པའི་དགེ་བའི་བཤེས་གཉེན་འཚོལ་བ་ལ་ཚོང་དཔོན་གྱི་བུ་ནོར་
བཟང་གི་རྣམ་ཐར་བཞིན་དུ་མཛད་པ་ནི་ཆོས་ཉིད་དེ། དེའང་སྔོན་གྲུབ་ཆེན་ནམ་མཁའ་་་
བའི་ཐུགས་དམ་གྱི་མཐིལ་བདེ་མཆོག་ཡིན་ཞིང་བསྔགས་པའང་ཆེ་བར་མཛད་པ་དང༌།
6

མཁན་ཆེན་སངས་བློ་བས་ཀྱང་བཤད་ཉན་མི་མཛད་ཕྱིན་སྔགས་ཕྱོགས་ཀྱི་སློབ་གཉེར་རྒྱ་་་
ཆེ་རབ་ཅིག་མཛོད་གསུང་བ་ལ་བརྟེན་ནས་རྡོ་རྗེ་ཐེག་པའི་བཀའ་ལུང་རྒྱ་ཆེན་པོ་གསན་
པར་བཞེད་དེ། སྔར་ཉང་སྟོད་དུ་ཕེབ། ཆོས་རྗེ་རྒྱལ་ཚབ་པ་ལ་ཕྱག་ཕྱིར་འགྲོ་བའི་་་་་
སྙན་ཞུས་ཕུལ་ནའང་སྟབས་གཅིག་གིས་མ་ཐོན། བར་སྐབས་སུ་ཤངས་པ་ཀུན་མཁྱེན་་
པའི་དྲུང་དུ་འབྱོན་པར་ཆས་ནའང་ཕེབ་ཁ་རང་དུ་འབྱོན་མ་བཞེད་པར་བཞུགས། དགུང་
ལོ་སོ་དྲུག་བཞེས་པའི་ཚེ་བོ་དོང་དུ་ཆོས་རྗེ་རྒྱལ་མཆོག་པ་དང་ཕྱོགས་གཅིག་ཏུ་བཞུགས་་་་་
དུས༑ ཉག་རེ་མན་ངག་པ་ཟེར་བ་ཞིག་བསྙེན་རྫོགས་ཞུ་རུ་བྱུང་བ་ལ་སྤྱིར་ས་སྐྱ་པའི་ལོ་་
རྒྱུས་དང༌། ཁྱད་པར་ཀུན་དགའ་རྣམ་གཉིས་ཀྱི་ལོ་རྒྱུས་མང་དུ་བྱུང༌། རྗེ་འདིས་བླ་མ་་
ཀུན་དགའ་བཟང་པོ་པ་དེ་ཡོན་ཏན་ཆེ་ཞིང་སྒལ་ཚིགས་བཟང་བ་ཞིག་ཡིན་པར་གྲགས་པ་་་
ཅི་འདྲ་དྲིས་པས། ཁོང་ན་རེ། སྤྱིར་གསུང་རབ་སྤྱི་ལ་མཁས། ཁྱད་པར་བདེ་ཀྱེ་་་་་
སོགས་དཔལ་ལྡན་ས་སྐྱ་པའི་ཆོས་སྐོར་ལ་ཤིན་ཏུ་མཁས་ཤིང༌། སྒལ་ཚིགས་བཟང་ཟེར་
བའང་སྡེ་དཔོན་སོགས་མི་ཆེན་ལ་བསྟུན་ཕྱོགས་མི་མཛད་པ་མ་གཏོགས་སྙོམས་ཆུང་ཆོས་་་་
བྱེད་ལ་ཤིན་ཏུ་བརྩེ་བས་ཡང་དག་པ་ཞིག་ཡོད་ཟེར་བ་གསན་མ་ཐག་ཏུ་ཐར་པའི་ལམ་་་་་་་
སྟོན་པའི་དགེ་བའི་བཤེས་གཉེན་ཡིན་པར་ངེས་ཤེས་གཏིང་ནས་འཁྲུངས་ཏེ། ཐུགས་་་་་
དགོངས་ལ་བླ་མ་དེ་ཉིད་ཀྱི་དྲུང་དུ་འཁོར་ལོ་བདེ་མཆོག་གི་གདམས་པ་ཞུས་ནས་གཞུང་་་་་
ཆིག་འདྲིལ་དུ་བྱས་ཏེ་གཡེང་པ་ཆེ་ཆུང་གང་གིས་ཀྱང་དབང་དུ་མ་སོང་བར་མི་ཚེ་སྒྲུབ་པ་ལ་
འཁྱོལ་བ་ཞིག་བྱེད་དགོས་དགོངས་པ་བྱུང༌། དེ་ནས་སོ་དྲུག་པ་ཡོས་ལོའི་འཇུག་ཏུ་ཆོས་་
རྗེ་རྒྱལ་མཆོག་པ་ཆུ་འདུས་པས་གདན་དྲངས། ཆོས་རྗེའི་ཞལ་ནས་འཆད་ཉན་བྱེད་
དགོས་གསུང་བ་ལ་དེ་བཞིན་གྱི་ཞེ་འདོད་མེད་པའི་རྒྱུ་མཚན་ནན་གྱིས་ཕུལ་བས་གྲུབ་ཙམ་་
བྱུང་༑ དེར་དཔོན་སློབ་ཕྱོགས་མཐུན་བྱས། གདན་ས་ཆེན་པོར་ཕེབ། དེའི་ཚེ་རྗེ་་་་་
བཙུན་ཀུན་དགའ་བཟང་པོ་ཤཱཀ་བཟང་སྐུ་འབུམ་ན་སྐུ་མཚམས་དམ་པ་ལ་བཞུགས་འདུག །
རྗེ་འདིས་བདེ་མཆོག་སྐོར་གསུམ་རྩ་རྒྱུད་ཀྱི་བཤད་པ་དང་བཅས་པ་ཞུ་བ་ལ་འོངས་པ་ཡིན་
པས་རྫོགས་པ་ཞིག་གནང་དགོས་ཞུ་ཞེས་པ་བསྐུར་བས། ད་ལྟ་མཚམས་དམ་པ་ཞིག་ལ་
ཡོད༑ འདི་ཚོལ་བལྟ་རྟོག་གྱིས་གསུངས་ནས་བདེ་མཆོག་གི་དཔེ་ཆ་འགའ་ཞིག་གནང་་་་
7

བྱུང་སྟེ། དེའི་ངང་ལ་ཟླ་བ་གཉིས་ཙམ་སོང་ནས། དགུང་ལོ་སོ་བདུན་པ་ཤིང་ཕོ་་་་་་་
འབྲུག་ལོ་ཤར་བའི་ཚེ་དཔོན་སློབ་ཞལ་མཇལ་ཏེ་མཇལ་མ་ཐག་ནས་སྔོན་གྱི་བླ་མ་་་་་་
མཁྱེན་ཅིང་མི་ཕྱེད་པའི་དད་པ་ཆེན་པོ